**8. sastanak Vijeća poslijediplomskog studija TRIBE**

**10. svibnja 2013.**

**Zapisnik**

**Dnevni red:**

1. Zamolba za priznavanjem ECTS-ova – dr. Vlatko Ledenko
2. Nastava koju treba pohađati mr. sc. Mladen Lešin, dr. med.
3. Program studija

**Nazočni**: prof. Damir Sapunar, prof. Ivica Grković, doc. Livia Puljak, Ivan Bućan, dr. med. dent.

**Ad 1.**

Dr. Vlatko Ledenko je podnio zamolbu da mu se prizna odslušana nastava na doktorskom studiju Temeljne i kliničke medicinske znanosti, smjer Klinička medicina. Uvidom u odslušane predmete, utvrđeno je da je od općih znanstvenih predmeta odslušao predmete:

* Kliničko istraživanje
* Analiza medicinskih podataka
* Kliničko mjerenje
* Znanstveni referat
* Stanična biologija
* Molekularna medicina
* Izbor i prijava istraživanja

Ukupno je to 18,2 ECTS-ova.

Na prvoj godini TRIBE studija stoga treba odslušati 12 ECTS bodova, u okviru predmeta:

Etika u istraživanjima (2 ECTS)

Izrada plana istraživanja (3 ECTS)

Komunikacijske i prezentacijske vještine (2 ECTS)

Pisanje znanstvenog članka (3 ECTS)

Pretraživanje medicinskih informacija (2 ECTS)

Iz izbornih predmeta je odslušao 19,5 ECTS-ova pa se dr. Ledenku priznaju svi odslušani izborni predmeti i 20 ECTS bodova za drugu godinu.

Ukupno se dr. Vlatku Ledenku priznaje odslušanih 38 ECTS-ova (18 ECTS na prvoj godini i 20 ECTS na drugoj godini), pri čemu će se cijena školarine umanjiti za ekvivalentan iznos.

**Ad 2.**

Prema odluci Vijeća doktorske škole od 11. veljače 2013., kandidati koji polažu razlikovnu godinu trebaju odslušati nastavu u vrijednosti od 15 ECTS-ova. U dogovoru s mr. sc. Mladenom Lešinom dogovoreno je da će upisati, odslušati i polagati sljedeće predmete:

Etika u istraživanjima (2 ECTS)

Izrada plana istraživanja (3 ECTS)

Komunikacijske i prezentacijske vještine (2 ECTS)

Pisanje znanstvenog članka (3 ECTS)

Poduzetništvo i transfer tehnologije (3 ECTS)

Pretraživanje medicinskih informacija (2 ECTS)

**Ad 3.**

Dr. sc. Maja Rogić predložila je novi izborni predmet za studij TRIBE pod nazivom *Preoperativno i intraoperativno mapiranje elokventnih regija kore mozga*. Predmet je usvojen i ponudit će se studentima u akademskoj godini 2013/2014.

Zapisnik vodila: Livia Puljak; trajanje sastanka: 11.00 – 12.00